  vk.com («Удмуртия» следж-хоккей) Майя Бывальцева 6-8 толшоре Ижкарын следж-хоккеен шудонъя М. Т. Калашников нимо огъяросси кубок понна вожвылъяськонъёс ортчизы. «Удмуртия» клубысь пиналъёс но пиос вормисе потӥзы. Со сярысь клублэн «ВКонтакте» мерлыко вотэсысь огиназ ивортӥзы. Пиналъёслэн ӵошатсконъёсазы куать командаос пыриськизы: «Удмуртия», «СКА-Стрела» (Сантк-Петербург), Volga Sledge (Саратов), «Барс-следж» (Казань), «Ястребы» (Оренбург) но «Нефтяник-следж» (Альметьевск). Со сяна, элькунысьтымы егит хоккеистъёслэн командазы Россиысь егитъёслэн сборноеныз шудӥз. Удмуртиысь следж-хоккеистъёс одӥгзэ но пумиськонзэс ӧз келялэ. Пиналъёс пӧлын кыкетӥ инты «СКА-Стрела» басьтӥз, куинетӥ интыын – Саратовысь хоккеистъёс. Егитъёс пӧлын нырысетӥ интыын – «Удмуртия», Россиысь егитъёслэн сборнойзы кыкетӥ луиз.  Тодэ вайытом, 2022-тӥ арын оштолэзе Тула улосвылысь Алексин карын Россилэн чемпионаэзлэн куинетӥ (йылпумъясь) люкетэз ортчоз. Тегъёс: Спорт Следж-хоккей Ижкар пиналъёс Удмуртия  